ประกาศคณะกรรมการข้าราชการฝ่ายศาลปกครอง เรื่อง กำหนดวันเวลาทำงานและวันหยุดราชการของข้าราชการฝ่ายศาลปกครองและลูกจ้างของสำนักงานศาลปกครอง
ประกาศคณะกรรมการข้าราชการฝ่ายศาลปกครอง
ประกาศคณะกรรมการข้าราชการฝ่ายศาลปกครอง
เรื่อง
กำหนดวันเวลาทำงานและวันหยุดราชการของข้าราชการฝ่ายศาลปกครอง
และลูกจ้างสำนักงานศาลปกครอง
---------------

 อาศัยอำนาจตามความในมาตรา
84(4) และ (11)
แห่งพระราชบัญญัติจัดตั้งศาลปกครอง
และวิธีพิจารณาคดีปกครอง พ.ศ. 2542 คณะกรรมการข้าราชการฝ่ายศาลปกครองจึงออก
ประกาศไว้
ดังต่อไปนี้
 ข้อ 1
วันเวลาทำงานของข้าราชการฝ่ายศาลปกครองและลูกจ้างสำนักงานศาลปกครอง
ได้แก่ วันจันทร์ถึงวันศุกร์ ตั้งแต่เวลา 08.30 นาฬิกา ถึง 16.30 นาฬิกา หยุดพักกลางวันเวลา 12.00
นาฬิกา ถึง 13.00 นาฬิกา
 เลขาธิการสำนักงานศาลปกครองอาจกำหนดเวลาเริ่มต้นและสิ้นสุดของเวลาทำงานของ
ข้าราชการและลูกจ้างทั้งหมดหรือในส่วนงานหรือสายงานใดให้ต่างไปจากที่กล่าวในวรรคหนึ่งได้
แต่เมื่อรวมเวลาทำงานในหนึ่งวันต้องไม่ต่ำกว่าที่กำหนดข้างต้น
 ข้อ 2
วันหยุดราชประจำสัปดาห์ ได้แก่ วันเสาร์และวันอาทิตย์
 ข้อ 3
วันหยุดราชการตามประเพณี ให้เป็นไปตามประกาศและระเบียบสำนักนายก
รัฐมนตรีและมติคณะรัฐมนตรีว่าด้วยการนั้น

 ประกาศ ณ
วันที่ 12 พฤศจิกายน พ.ศ. 2542
 
อักขราทร จุฬารัตน    กรรมการข้าราชการฝ่ายศาลปกครอง
 
ทำหน้าที่ประธานกรรมการข้าราชการฝ่ายศาลปกครอง